समलैंगिक रेफरी को बर्खास्त करने पर तुर्की महासंघ पर जुर्माना
इस्तांबुल | तुर्की की अदालत ने तुर्की फुटबॉल महासंघ (टीएफएफ) को हजारों डॉलर मुआवजा देने को कहा है क्योंकि उसने एक स्थानीय रेफरी का लाइसेंस इस आधार पर रद्द कर दिया था कि वह समलैंगिक है। इस्तांबुल की अदालत ने टीएफएफ को हलील इब्राहिम डेकडेग के साथ किए बर्ताव के लिए 23000 तुर्की लीरा (7900 डॉलर) नैतिक मुआवजे के तौर पर देने को कहा है।
यह राशि हालांकि 110000 तुर्की लीरा (38000 डॉलर ) से कम है जिसकी मांग डेकडेग के वकीलों ने की थी। टीएफएफ ने कहा था कि समलैंगिकता के कारण डेकडेग को सेना की सेवा से छूट मिली इसलिए वे सेना के वर्गीकरण में ‘अनफिट’ के तहत आता है और इसलिए रेफरी की भूमिका नहीं निभा सकता।
hin_Deva hin_Deva hin_Deva